Pohjois-Karjalan hyvinvointialueen aluehallituksen päätökset 25.2.2025

Pohjois-Karjalan hyvinvointialueen - Siun soten aluehallituksen 25.2.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 35 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 36 Pöytäkirjantarkastajien valinta

Valittiin Tapio Hämäläinen ja Karita Kaita.

§ 37 Esityslistan hyväksyminen

Hyväksyttiin.

§ 38 Hyvinvointialuejohtajan katsaus

Merkittiin tiedoksi.

§ 39 Kuukausiraportti – tammikuu 2025

Merkittiin tiedoksi.

Tammikuun toteumien perusteella hyvinvointialueen talousennuste on 15 miljoonaa euroa ylijäämäinen, mikä olisi noin 5 miljoonaa euroa talousarviota heikompi tulos. Tammikuun tietojen perusteella merkittävimpiä poikkeuksia talousarvioon nähden ovat lastensuojelun ja työikäisten palvelujen ostot. Kustannusten ylitys johtuu hintojen korotuksista. Talousennusteessa oletetaan, että 19.2.2025 päättyneissä yhteistoimintaneuvotteluissa sovitut 30 miljoonan euron säästöt toteutuvat.

§ 40 Vuoden 2025 talousarvioon ja vuosien 2026–2025 taloussuunnitelmaan liittyvien yhteistoimintaneuvottelujen neuvottelutulos

Aluehallitus hyväksyi äänestyksen jälkeen 19.2.2025 päättyneiden yhteistoimintaneuvottelujen neuvottelutuloksen, päätti käynnistää neuvottelutuloksen vaatimat toimenpiteet hallintosäännön mukaisesti sekä valtuuttaa hyvinvointialuejohtajan päättämään mahdollisesta rekrytointikiellosta tai osittaisesta rekrytointikiellosta.

Päätökseen jätettiin yksi eriävä mielipide.

§ 41 Henkilöstön vapaa-ajan tapaturmavakuutuksen irtisanominen

Hyväksyttiin.

Vapaa-ajan tapaturmavakuutuksen irtisanominen on osa yhteistoimintaneuvotteluissa sovittuja säästötoimenpiteitä.

§ 42 Virantoimitusvelvollisuuden muuttaminen – Toimialuejohtaja, ikääntyneiden palvelut

Hyväksyttiin.

Ikääntyneiden palvelujen toimialuejohtaja Eija Rieppo on nimetty virantoimitusvelvollisuutta muuttamalla 1.3.2025 alkaen myös perhe- ja sosiaalipalvelujen toimialuejohtajaksi. Hyvinvointialueella valmistellaan ikääntyneiden palvelujen sekä perhe- ja sosiaalipalvelujen toimialueen yhdistämistä vuoden 2026 alusta alkaen. Riepon tehtävänä on valmistella toimialueiden yhdistämistä.

§ 43 Pohjois-Karjalan hyvinvointialueen lausunto työryhmämietinnöstä hallituksen esitykseksi hankintalain, erityisalojen hankintalain sekä rikosrekisterilain 6 b §:n muuttamiseksi

Hyväksyttiin.

Lausunnossa todetaan, että hankintalakiin esitetyllä 10 % vähimmäisomistusvaatimuksella olisi toteutuessaan merkittävät kielteiset vaikutukset Pohjois-Karjalan hyvinvointialueen toimintaan. Muutosten toteutuessa mietinnössä esitetyn mukaisesti yhteisten tukipalvelujen käyttö inhouse-yhtiöiden ja hyvinvointiyhtymän kanssa muuttuisi erittäin vaikeaksi, jopa mahdottomaksi, ja voisi johtaa päällekkäisten tukipalvelutoimintojen rakentamiseen. Lausunnossa katsotaan, että esitetty muutos on riski julkisen sektorin kriittisille tukipalvelutoiminnoille.

§ 44 Pohjois-Karjalan hyvinvointialueen lausunto luonnoksesta hallituksen esitykseksi laiksi hyvinvointialueiden rahoituksesta annetun lain muuttamisesta

Hyväksyttiin.

Lausunnossa todetaan, että rahoituslakiin valmisteilla olevien muutosten vaikutukset eivät ole kovinkaan olennaisia Pohjois-Karjalan hyvinvointialueelle, ellei hyvinvointialueiden rahoitusmallia korjata siten, ettei mikään alue jää pysyvästi kärsimään tai hyötymään nykyisessä rahoituslaissa olevan siirtymätasauksen ja siirtymävaiheen ratkaisujen takia.

§ 45 Hyvinvointialuejohtajan katsaus tuleviin asioihin

Merkittiin tiedoksi.

§ 46 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat ja muut tiedoksi annettavat asiat.

§ 47 Muut asiat

Ei muita asioita.

§ 48 Kokouksen päättäminen

Puheenjohtaja päätti kokouksen klo 16.20.