Pohjois-Karjalan hyvinvointialueen aluehallituksen päätökset 19.6.2024

Pohjois-Karjalan hyvinvointialueen - Siun soten aluehallituksen 19.6.2024 kokouksen pöytäkirja on julkaistu Siun soten Dynasty-tietopalvelussa.

Tiivistelmä päätöksistä:

§ 141 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 142 Pöytäkirjantarkastajien valinta

Valittiin Anna Puruskainen-Saarelainen ja Eero Reijonen.

§ 143 Esityslistan hyväksyminen

Hyväksyttiin.

§ 144 Salassa pidettävien asioiden käsittely

Hyväksyttiin.

§ 145 Hyvinvointialuejohtajan katsaus

Merkittiin tiedoksi.

§ 146 Aluevaltuuston 12.6.2024 päätösten täytäntöönpano

Hyväksyttiin.

§ 147 Kuukausiraportti – toukokuu 2024

Merkittiin tiedoksi.

Toukokuun toteumatietojen perusteella laadittu talousennuste on 35 miljoonaa euroa alijäämäinen. Ennuste on heikentynyt 5 miljoonaa euroa edelliskuukaudesta. Suurin selittävä tekijä on asiakaspalvelujen ostojen kasvu. Lomapalkkavelan kasvuennuste on sen sijaan taittunut vuosilomien suunnitelmallisen pitämisen vuoksi. Talousennusteen lisäksi talouden toteumassa on noin 20 miljoonan euron suuruinen lisäriski, joka liittyy omaisuuden myyntiin, uudistusohjelman toteutumiseen, sekä tytär- ja osakkuusyhtiöiden kulukehitykseen sekä ylityspaineisiin aineissa, tavaroissa ja tarvikkeissa. Arvio lisäriskistä on niin ikään kasvanut 5 miljoonaa euroa edelliskuukaudesta.

§ 148 Talousarvion 2025 valmisteluperiaatteet ja aikataulu

Hyväksyttiin päätösehdotuksen mukaisesti.

Asiakohdassa tehtiin yksi kannatettu muutosehdotus, joka seuranneessa äänestyksessä hävisi pohjaesitykselle äänin 2–9.

Hyvinvointialueen talouden on oltava tasapainossa vuoden 2026 loppuun mennessä. Kumulatiivinen alijäämä on katettava tuohon mennessä. Koska vuoden 2023 ja 2024 ovat alijäämäisiä, niin vuosien 2025 ja 2026 on oltava vastaavasti ylijäämäisiä. Vuoden 2025 valmistellaan sen vuoksi 20 miljoonaa euroa ylijäämäiseksi. Valtion rahoituksen merkittävästä kasvusta huolimatta toimintakulujen kasvuvaraksi on jäämässä vajaa kaksi prosenttia. Tämän toteuttaminen ei ole mahdollista ilman noin 20 miljoonan euron sopeuttamistoimenpiteitä.

§ 149 Henkilötietojen käsittelyn ehtojen päivitys

Hyväksyttiin.

§ 150 Hyvinvointialuealoitteiden johdosta tehdyt toimenpiteet

Merkittiin tiedoksi ja todettiin aloitteet loppuun käsitellyiksi.

Ajalla 29.3.–30.10.2023 oli tehty seitsemän hyvinvointialuealoitetta.

§ 151 Islab hyvinvointiyhtymän yhtymäkokous 20.6.2024

Yhtymäkokousedustajiksi nimettiin Merja Mäkisalo-Roponen, Juha Mustonen ja Ilkka Naukkarinen sekä annettiin heille ohjeistus yhtymäkokousta varten.

§ 152 Ympäristöterveydenhuollon johtajan virkavaali

Aluehallitus valitsi YT Marja Tuomaisen ympäristöterveydenhuollon johtajan virkaan 1.9.2024 lukien tai sopimuksen mukaan.

§ 153 Hyvinvoinnin ja terveyden edistämisen lautakunnan esittelijästä päättäminen

Aluehallitus määräsi hallintojohtajan, vt. kehittämisjohtaja Ilkka Naukkarisen toimimaan hyvinvoinnin ja terveyden edistämisen lautakunnan esittelijänä 30.9.2024 saakka sekä nimesi vt. kehittämisjohtajan varahenkilöt.

§ 154 Yksilöasioiden jaoston esittelijän määrääminen

Aluehallitus määräsi yksilöasiainjaoston esittelijäksi erityisasiantuntija Kaisa Tanskasen.

§ 155 Palvelupäällikkö, avoterveydenhuollon ylilääkärin viran täyttölupa – terveys- ja sairaanhoitopalvelut – vastaanottopalvelut – terveysasemat

Aluehallitus antoi täyttöluvan terveysasemien palvelupäällikön eli avoterveydenhuollon ylilääkärin viralle.

Virkaa on hoidettu sijaisjärjestelyin vuoden alusta alkaen, kun virkaa hoitanut henkilö siirtyi toiseen virkaan organisaation sisällä. Terveysasemien palvelupäällikkö, avoterveydenhuollon ylilääkärin alaisuudessa toimii lähes 500 henkilötyövuotta ja vastuualueen toimintakulut ovat noin 56 miljoonaa euroa.

§ 156 Hyvinvointialuejohtajan katsaus tuleviin asioihin.

Merkittiin tiedoksi.

§ 157 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 24.5.–13.6.2024 sekä tulevaisuuslautakunnan 5.6.2024 kokouksen pöytäkirja.

§ 158 Muut asiat

Ei muita asioita.

§ 159 Kokouksen päättäminen

Puheenjohtaja päätti kokouksen klo 14.20.

Lisätietoja:

Aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
Aluehallituksen esittelijä, vs. hyvinvointialuejohtaja Ilkka Naukkarinen, ilkka.naukkarinen@siunsote.fi, puh. 013 330 4503.