Pohjois-Karjalan hyvinvointialueen aluehallituksen päätökset 25.11.2025

Pohjois-Karjalan hyvinvointialueen – Siun soten aluehallituksen 25.11.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 269 Kokouksen laillisuus ja päätösvaltaisuus

Todettiin kokous laillisesti koollekutsutuksi ja päätösvaltaiseksi.

§ 297 Pöytäkirjantarkastajien valinta

Pöytäkirjantarkastajiksi valittiin Outi Mara ja Pekka Nuutinen.

§ 298 Esityslistan hyväksyminen

Hyväksyttiin.

§ 299 Salassa pidettävien asioiden käsittely

Hyväksyttiin.

§ 300 Kuukausiraportti – lokakuu 2025

Merkittiin tiedoksi.

Lokakuun toteuman perusteella hyvinvointialueen tulos on päätymässä 3 miljoonaa euroa ylijäämäiseksi.

Hyvinvointialueen strategisista mittareista asiakaskokemusta mittaava NPS-suositteluindeksi on 77,6, mikä on tavoitteen mukainen (NPS vähintään 75). Palvelujen saatavuusmittarien keskiarvo on 85,4 %, mikä on tavoitteen alapuolella (vähintään 95 % palveluista toteutuu lakisääteisessä ajassa). Henkilöstön lähtövaihtuvuus oli lokakuun lopussa 3,9 %, mikä on myös tavoitteen mukainen (lähtövaihtuvuus enintään 6 %). Vuosikate on lokakuun taloustietojen perusteella noin 21,4 miljoonaa euroa, mikä jää alle tavoitteen (vuosikate vähintään 37,2 miljoonaa euroa). Työntekijäkokemusta mittaava henkilöstön suositteluindeksi eNPS saadaan kvartaaleittain. Syyskuun mittauksessa eNPS oli 2, mikä on tavoitteen alapuolella (eNPS:n tavoitearvo 20).

§ 301 Vuoden 2025 talousarvion muuttaminen

Aluehallitus esittää aluevaltuustolle muutetun talousarvion hyväksymistä esityksen mukaisesti.

Muutetussa talousarviossa on huomioitu 2,6 miljoonan euron lisärahoitus, jonka myötä valtionrahoituksen kokonaismäärä on 840,1 miljoonaa euroa.

§ 302 Eläinlääkintähuollon asiakasmaksut 1.1.2026 alkaen

Aluehallitus esittää aluevaltuustolle asiakasmaksujen vahvistamista esityksen mukaisesti.

Asiakasmaksuissa on huomioitu 1.1.2026 voimaan tuleva uusi eläinlääkintähuoltolaki, jossa eläinlääkäripalvelut jaetaan aiempaa tarkemmin järjestämisvastuuseen kuuluviin peruspalveluihin sekä niitä täydentäviin palveluihin. Täydentävät palvelut hinnoitellaan vuoden 2026 alusta alkaen markkinaperusteisesti.

§ 303 Asiakasmaksut 2026

Aluehallitus esittää aluevaltuustolle asiakasmaksujen vahvistamista esityksen mukaisesti ja niihin liittyvien lausuntojen merkitsemistä tiedoksi. Päätökseen jätettiin yksi eriävä mielipide.

Sosiaali- ja terveydenhuollon asiakasmaksuihin olisi ensi vuonna tulossa pääasiassa asiakasmaksulainsäädäntöön perustuvia indeksikorotuksia. Terveydenhuollon maksuja ja asiakasmaksukattoa korotettaisiin kansaneläkeindeksin mukaisesti 6,93 %. Asiakkaan maksukykyyn perustuvien maksujen tulorajat ja vähimmäiskäyttövarat nousisivat työeläkeindeksin mukaisesti 7,06 %. Niitä asiakasmaksuja, joihin ei ole laissa määrättyjä enimmäishintoja, korotettaisiin tuotantokustannusten nousun perusteella pääasiassa 3,25 %.

§ 304 Pelastustoimen palvelutasopäätös vuosille 2026–2029

Aluehallitus esittää aluevaltuustolle pelastustoimen palvelutasopäätöksen hyväksymistä esityksen mukaisesti. Aluehallitus totesi, että palvelutasopäätökseen liittyvät määrärahaesitykset ratkaistaan kunkin vuoden talousarviossa.

Pelastustoimen palvelutasopäätös määrittää, miten hyvinvointialue järjestää pelastustoimen lakisääteiset tehtävät.

§ 305 Ensihoidon palvelutasopäätös vuosille 2026–2029

Aluehallitus esittää aluevaltuustolle ensihoidon palvelutasopäätöksen hyväksymistä esityksen mukaisesti. Aluehallitus totesi, että palvelutasopäätökseen liittyvät määrärahaesitykset ratkaistaan kunkin vuoden talousarviossa.

Ensihoidon palvelutasopäätös määrittää, miten hyvinvointialue järjestää ensihoitopalvelun lakisääteiset tehtävät sekä ensihoitopalvelun tuottamat tukitehtävät.

§ 306 Talousarvio 2026 ja taloussuunnitelma 2027–2029

Aluehallitus hyväksyi esittelijän täydennetyn päätösehdotuksen, ja esittää aluevaltuustolle talousarviokirjan 2026 hyväksymistä.

Vuoden 2026 talousarvio on valmisteltu 17 miljoonaa euroa ylijäämäiseksi. Toimintatuotot ovat noin 130 miljoonaa euroa ja toimintakulut 967 miljoonaa euroa. Erotus katetaan valtion rahoituksella, joka on noin 878 miljoonaa. Valtion lisärahoituksen ehtojen mukaisesti vuoden 2026 talousarvio sisältää noin 9 miljoonan euron lisäpanostukset sosiaali , terveys- ja pelastuspalvelujen lakisääteisiin tehtäviin. Talousarviossa vuosikate on noin 38 miljoonaa euroa, mikä mahdollistaisi lainanottovaltuuden saamisen vuodelle 2027. Rakenteellisen uudistamisen sekä talouden sopeuttamisohjelman kautta tavoitellaan samalla 20 miljoonan euron säästöjä. Hyvinvointialue tavoittelee kertyneiden alijäämien kattamista vuoden 2028 loppuun mennessä.

§ 307 Joensuun kiinteistöjärjestelyihin liittyvän kaupan toteuttaminen

Aluehallitus esittää aluevaltuustolle, että hyvinvointialue ostaa Joensuun kaupungilta Siilaisen terveysasema- ja ravintokeskuksen, Joensuun paloaseman sekä Pekkalan pelastusaseman. Kauppahinta on yhteensä 44,5 miljoonaa euroa.

§ 308 Investointisuunnitelma 2027–2030

Aluehallitus esittää aluevaltuustolle investointisuunnitelman hyväksymistä ja sen lähettämistä ministeriöille vuoden 2025 loppuun mennessä.

Investointisuunnitelma sisältää tiedot investoinneista ja investointeja vastaavista sopimuksista seuraavaa tilikautta seuraavien neljän tilikauden aikana. Investointisuunnitelman toteuttaminen riippuu hyvinvointialueen lainanottovaltuudesta, josta valtioneuvosto päättää vuosittain aina seuraavalle tilikaudelle. Hyvinvointialue voi ottaa lainaa investointeihin lainanottovaltuuden perusteella. Investointisuunnitelman toteuttaminen vaatisi noin 60 miljoonan euron lainanottovaltuutta vuodelle 2027.

§ 309 Silmätautien ja tekonivelkirurgian selvitys Itä-Suomen yhteistyöalueella

Hyväksyttiin esityksen mukaisesti.

Pohjois-Karjalan hyvinvointialue ei hyväksy silmätautien erikoissairaanhoidon järjestämisvastuun siirtoa Pohjois-Savon hyvinvointialueelle. Muilta osin selvitystyöryhmän esityksiä pidetään hyvinä ja valmistelun jatkamista kannatetaan selvitystyöryhmän esityksen mukaisesti osana erikoissairaanhoidon työnjakoselvitystä.

§ 310 Oikaisuvaatimus irtisanomista koskevassa asiassa – Henkilöstöpäällikön virasta irtisanominen (päätös 5163/01.01.04.01/2025 § 1/2025)

Aluehallitus hylkäsi oikaisuvaatimuksen.

§ 311 Tiedoksi annettavat asiat

Merkittiin tiedoksi Valviran ja AVI:n myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten päätökset. Lisäksi annettiin tiedoksi Itä-Suomen hallinto-oikeuden päätös jättää tutkimatta investointisuunnitelmasta 2025–2028 tehty valitus ja Islabin hallituksen esitys talousarviosta 4.12. yhtymäkokoukselle.

§ 312 Hyvinvointialuejohtajan katsaus ajankohtaisiin asioihin

Merkittiin tiedoksi.

§ 313 Muut asiat

Ei muita asioita.

§ 314 Kokouksen päättäminen

Puheenjohtaja päätti kokouksen klo 14.15.

Lisää tiedotteita