Pohjois-Karjalan hyvinvointialueen aluehallituksen päätökset 22.4.2025

Pohjois-Karjalan hyvinvointialueen — Siun soten aluehallituksen 22.4.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 93 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 94 Pöytäkirjantarkastajien valinta

Valittiin Karita Kaita ja Eero Reijonen.

§ 95 Esityslistan hyväksyminen

Hyväksyttiin.

§ 96 Hyvinvointialuejohtajan katsaus

Merkittiin tiedoksi.

§ 97 Itä-Suomen hallinto-oikeuden lausunto- ja asiakirjapyyntö (508/2025) Pohjois-Karjalan aluehallituksen päätöksestä 28.1.2025 § 10 – Alueellinen sosiaali- ja terveyspalvelujen järjestämissuunnitelma, Ilomantsin sote-keskuksen alue

Aluehallitus päätti äänestyksen jälkeen pyytää hallinto-oikeudelta, että se jättää valituksen tutkimatta siltä osin kuin se on tehty tarkoituksenmukaisuusperusteilla sekä muilta osin hylkäämään valituksen täytäntöönpanokieltovaatimuksineen perusteettomana. Aluehallitus hyväksyi samalla asiasta annetun lausunnon.

§ 98 Itä-Suomen hallinto-oikeuden lausunto- ja asiakirjapyyntö (508/2025) Pohjois-Karjalan aluehallituksen päätöksestä 28.1.2025 § 10 – Alueellinen sosiaali- ja terveyspalvelujen järjestämissuunnitelma, Joensuun sote-keskuksen alue

Aluehallitus päätti äänestyksen jälkeen pyytää hallinto-oikeudelta, että se jättää valituksen tutkimatta siltä osin kuin se on tehty tarkoituksenmukaisuusperusteilla sekä muilta osin hylkäämään valituksen täytäntöönpanokieltovaatimuksineen perusteettomana. Aluehallitus hyväksyi samalla asiasta annetun lausunnon.

§ 99 Itä-Suomen hallinto-oikeuden lausunto- ja asiakirjapyyntö (508/2025) Pohjois-Karjalan aluehallituksen päätöksestä 28.1.2025 § 10 – Alueellinen sosiaali- ja terveyspalvelujen järjestämissuunnitelma, Kontiolahden sote-keskuksen alue

Aluehallitus päätti äänestyksen jälkeen pyytää hallinto-oikeudelta, että se jättää valituksen tutkimatta siltä osin kuin se on tehty tarkoituksenmukaisuusperusteilla sekä muilta osin hylkäämään valituksen täytäntöönpanokieltovaatimuksineen perusteettomana. Aluehallitus hyväksyi samalla asiasta annetun lausunnon.

§ 100 Itä-Suomen hallinto-oikeuden lausunto- ja asiakirjapyyntö (508/2025) Pohjois-Karjalan aluehallituksen päätöksestä 28.1.2025 § 10 – Alueellinen sosiaali- ja terveyspalvelujen järjestämissuunnitelma, Kiteen sote-keskuksen alue

Aluehallitus päätti pyytää hallinto-oikeudelta, että se jättää valituksen tutkimatta siltä osin kuin se on tehty tarkoituksenmukaisuusperusteilla sekä muilta osin hylkäämään valituksen täytäntöönpanokieltovaatimuksineen perusteettomana. Aluehallitus hyväksyi samalla asiasta annetun lausunnon.

§ 101 Itä-Suomen hallinto-oikeuden lausunto- ja asiakirjapyyntö (508/2025) Pohjois-Karjalan aluehallituksen päätöksestä 28.1.2025 § 10 – Alueellinen sosiaali- ja terveyspalvelujen järjestämissuunnitelma, Nurmeksen sote-keskuksen alue

Aluehallitus päätti äänestyksen jälkeen pyytää hallinto-oikeudelta, että se jättää valituksen tutkimatta siltä osin kuin se on tehty tarkoituksenmukaisuusperusteilla sekä muilta osin hylkäämään valituksen täytäntöönpanokieltovaatimuksineen perusteettomana. Aluehallitus hyväksyi samalla asiasta annetun lausunnon.

§ 102 Juuan kunnan kehotus aluehallituksen päätöksen itseoikaisusta

Aluehallitus päätti äänestyksen jälkeen todeta, ettei asiaa ole syytä käsitellä uudestaan, koska Nurmeksen sote-keskusta koskevaa alueellista järjestämissuunnitelmaa ei rasita hallintolain 50§:ssä tarkoitettu virhe. Neuvottelut Juuan kunnan kanssa kunnan alueella sijaitsevista toimitiloista etenevät suunnitelman mukaisesti ja tiloissa olevan irtaimiston osalta ratkaisut tehdään hyvinvointialueen hallintosäännön mukaisilla valtuuksilla.

Koska alueellisia järjestämissuunnitelmia koskeva toimivalta on hallintosäännön mukaan aluehallituksella, Juuan kunnanhallituksen esityksessä mainittuja asioita ei ole tarpeen saattaa erillisinä aluevaltuustolle tiedoksi.

§ 103 Mielenterveys- ja päihdepalvelujen kuntoutuksen palvelusetelin lakkauttaminen 31.8.2025 mennessä

Aluehallitus päätti yksimielisesti palauttaa asian uudelleen valmisteluun ihmis- ja kustannusvaikutusten selvittämiseksi.

§ 104 Vammaispalvelulain (375/2023) mukainen liikkumisen tuen toimintaohje sekä liikkumisen tuen asiakasohje ja omavastuuosuudet 2.6.2025 alkaen

Hyväksyttiin.

Uusi vammaispalvelulaki astui voimaan 1.1.2025. Liikkumisen tuen toimintaohjeen tarkoitus on ohjata päätöksentekoa yhdenmukaisemmaksi uuden vammaispalvelulain mukaisesti. Liikkumisen tuen uudistettu asiakasohje lähetetään asiakkaille toukokuun 2025 aikana.

§ 105 Talousarvioon 2025 ja taloussuunnitelmaan 2026–2028 liittyvät yt-neuvottelut ikääntyneiden palvelujen asumispalveluissa (täydentävä neuvottelu 19.2.2025 päättyneisiin neuvotteluihin)

Hyväksyttiin.

Kyseessä on täydentävä neuvottelu 19.2.2025 päättyneisiin koko organisaatiota koskeviin tuotannollisista ja taloudellisista syistä käytyihin yhteistoimintaneuvotteluihin. Neuvottelut käynnistetään, koska hyvinvointialueen vuoden alussa käytyjen yhteistoimintaneuvottelujen jälkeen on todettu, että ikääntyneiden asumispalvelujen henkilöstövaikutukset ovat suuremmat kuin mitä neuvotteluissa käsiteltiin. Täydentävät yhteistoimintaneuvottelut eivät vaikuta muilta osin Siun soten helmikuussa päättyneiden yhteistoimintaneuvottelujen tulokseen.

§ 106 Polkka – Pohjois-Karjalan tukipalvelut Oy:n yhtiökokouskutsu 14.5.2025 ja tilinpäätös 2024

Aluehallitus nimesi yhtiökokousedustajan ja evästi hallitusjäsenten valintaa.

§ 107 Meidän IT ja talous Oy:n tilinpäätös 2024 ja yhtiökokous

Aluehallitus nimesi yhtiökokousedustajan ja evästi tätä.

§ 108 Kiinteistö Oy Tikkamäen Vuokratalojen tilinpäätös 2024 ja yhtiökokous

Merkittiin tiedoksi.

§ 109 Järvi-Suomen Terveys Oy:n tilinpäätös 2024 ja yhtiökokous

Aluehallitus nimesi yhtiökokousedustajan ja evästi tätä.

§ 110 Virantoimitusvelvollisuuden muuttaminen - strategiajohtaja

Hyväksyttiin äänestyksen jälkeen.

Strategiajohtajan virantoimitusvelvollisuutta muutetaan siten, että osa nykyisistä tehtävistä ja vastuista korvataan TKIO-toimintojen johtamiseen kuuluvilla työtehtävillä vuoden 2026 alusta alkaen. Päätös on ehdollinen aluehallituksen ja aluevaltuuston päätökselle hyvinvointialueen organisaatiorakenteesta vuodelle 2026.

§ 111 Vastaus valtuustoaloitteeseen 13.11.2024 – Aloite lapsiystävällisestä hyvinvointialueesta – Keskustan aluevaltuustoryhmä

Aluehallitus esittää aluevaltuustolle, että vastaus hyväksytään ja aloite todetaan loppuun käsitellyksi.

§ 112 Hyvinvointialuejohtajan katsaus tuleviin asioihin

Merkittiin tiedoksi.

§ 113 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten pöytäkirjat.

§ 114 Muut asiat

Ei muita asioita.

§ 115 Kokouksen päättäminen

Puheenjohtaja päätti kokouksen klo 15.01.