Pohjois-Karjalan hyvinvointialueen aluehallituksen päätökset 11.3.2025

Pohjois-Karjalan hyvinvointialueen - Siun soten aluehallituksen 11.3.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.siunsote.fi)

Tiivistelmä päätöksistä:

§ 49 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 50 Pöytäkirjantarkastajien valinta

Valittiin Anna Puruskainen-Saarelainen ja Eero Reijonen.

§ 51 Esityslistan hyväksyminen

Hyväksyttiin.

§ 52 Hyvinvointialuejohtajan katsaus

Merkittiin tiedoksi.

§ 53 Sansia Oy:n yhtiöjärjestyksen muuttaminen ja osakkeita koskevan lunastusehdon lisääminen yhtiöjärjestykseen

Hyväksyttiin.

§ 54 Alueellisen lähisuhdeväkivallan ehkäisyn toimintasuunnitelma 2025–2028

Merkittiin tiedoksi.

Toimintasuunnitelma ohjaa lähisuhdeväkivallan ehkäisyn ja väkivallan vastaisen työn tavoitteellisessa edistämisessä. Hyvinvointialueen hyvinvoinnin ja terveyden edistämisen lautakunta hyväksyi toimintasuunnitelman kokouksessaan 26.2.2025.

§ 55 Vastaus valtuustoaloitteeseen 11.12.2024 – Lähisuhdeväkivallan ehkäisyn koordinointityön jatkuvuuden varmistaminen Pohjois-Karjalan hyvinvointialueella – Vihreiden aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Lausunnossa todetaan, että lähisuhdeväkivallan ehkäisyn kehittämis- ja juurruttamistyötä on tehty vuodesta 2022 alkaen määräaikaisella resurssilla. Lähisuhdeväkivallan ehkäisytyön asiantuntijan tehtävän vakinaistamista tullaan esittämään vuoden 2026 talousarvioon.

§ 56 Vastaus valtuustoaloitteeseen 11.12.2024 – Omaishoitoon tehtävä satsaus on hyvinvointialueilla resurssiviisautta – Keskustan aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Lausunnossa todetaan, että omaishoidon tuki on harkinnanvarainen etuus, jota myönnetään kunkin hyvinvointialueen talousarviossa varatun määrärahan puitteissa. Valtakunnallisesti ei ole yhteneviä omaishoidon tuen perusteita. Siun sote näkee tärkeänä, että omaishoidon tuen perusteita yhtenäistettäisiin valtakunnallisesti.

§ 57 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 1.3.2025 alkaen

Hyväksyttiin.

§ 58 Eronpyyntö aluevaalilautakunnan varajäsenyydestä – Pippola Jarmo

Aluehallitus esittää aluevaltuustolle, että se myöntää Jarmo Pippolalle eron aluevaalilautakunnan varajäsenyydestä, ja valitsee tilalle uuden jäsenen. Aluehallitus nimesi vaalilain 12 b §:n mahdollistamana aluevaalilautakunnan väliaikaiseksi 2. varajäseneksi Johannes Kortelaisen.

§ 59 Hyvinvointialuejohtajan katsaus tuleviin asioihin

Merkittiin tiedoksi.

§ 60 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat ja muut tiedoksi annettavat asiat.

§ 61 Muut asiat

Ei muita asioita.

§ 62 Kokouksen päättäminen

Puheenjohtaja päätti kokouksen klo 14.25.