Pohjois-Karjalan hyvinvointialueen aluehallituksen päätökset 17.12.2025

Pohjois-Karjalan hyvinvointialueen – Siun soten aluehallituksen 17.12.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 315 Kokouksen laillisuus ja päätösvaltaisuus

Todettiin kokous laillisesti koollekutsutuksi ja päätösvaltaiseksi.

§ 316 Pöytäkirjantarkastajien valinta

Pöytäkirjantarkastajiksi valittiin Anna Puruskainen-Saarelainen ja Erika Eronen.

§ 317 Esityslistan hyväksyminen

Hyväksyttiin.

§ 318 Aluevaltuuston kokouksen 9.12. päätösten toimeenpano

Hyväksyttiin.

§ 319 Kuukausiraportti – marraskuu 2025

Merkittiin tiedoksi.

Lokakuun toteuman perusteella hyvinvointialueen tulos on päätymässä 4,5 miljoonaa euroa ylijäämäiseksi.

Hyvinvointialueen strategisista mittareista asiakaskokemusta mittaava NPS-suositteluindeksi on 76,7, mikä on tavoitteen mukainen (NPS vähintään 75). Palvelujen saatavuusmittarien keskiarvo on 85,1 %, mikä on tavoitteen alapuolella (vähintään 95 % palveluista toteutuu lakisääteisessä ajassa). Henkilöstön lähtövaihtuvuus oli marraskuun lopussa 3,8 %, mikä on myös tavoitteen mukainen (lähtövaihtuvuus enintään 6 %). Vuosikate on marraskuun taloustietojen perusteella noin 22,9 miljoonaa euroa, mikä jää alle tavoitteen (vuosikate vähintään 37,2 miljoonaa euroa). Työntekijäkokemusta mittaava henkilöstön suositteluindeksi eNPS saadaan kvartaaleittain ja seuraava mittaus on joulukuussa. Edellisessä mittauksessa eNPS oli 2.

§ 320 Talousarvion 2026 täytäntöönpano-ohje

Hyväksyttiin esittelijän muutetun päätösesityksen mukaisesti.

Muutetussa päätösesityksessä johtaja- ja päällikkövirkojen täyttöluvat myöntää aluehallitus vuoden 2026 loppuun saakka.

§ 321 Tuotehinnat 2026

Hyväksyttiin.

Tuotehinnat ovat hintoja, joita käytetään muun muassa muiden hyvinvointialueiden, valtion ja vakuutusyhtiöiden laskutuksessa.

§ 322 Yhteistyösopimus Pohjois-Karjalan kuntien, hyvinvointialueen ja maakuntaliiton yhdyspintarakenteista, toimintamalleista, työnjaosta ja tiedonkulusta

Merkittiin tiedoksi.

§ 323 Hyvinvointialuejohtajan varahenkilöt 1.1.2026 lukien

Hyväksyttiin.

Hyvinvointialuejohtajan 1. varahenkilö on talousjohtaja Ismo Rouvinen, 2. varahenkilö hallintojohtaja Ilkka Naukkarinen ja 3. varahenkilö pelastusjohtaja Markus Viitaniemi.

§ 324 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 1.1.2026 alkaen

Hyväksyttiin esittelijän muutetun päätösesityksen mukaisesti.

§ 325 Laatu- ja vaikuttavuuspäällikön tehtävän täyttölupa – hyvinvointialueen johto

Hyväksyttiin.

Toimi täytetään sisäisin järjestelyin.

§ 326 Viestintä- ja markkinointipäällikön viran täyttölupa – hyvinvointialueen johto

Hyväksyttiin.

Virka täytetään sisäisellä ilmoittautumismenettelyllä.

§ 327 Palvelupäällikön viran täyttölupa - sosiaalipalvelut

Hyväksyttiin.

§ 328 Valmiuspäällikön viran täyttölupa – pelastuslaitos ja turvallisuuspalvelut

Esittelijä poisti asian esityslistalta.

§ 329 Tiedoksi annettavat asiat

Merkittiin tiedoksi Valviran ja AVI:n myöntämät uudet toimiluvat yksityisille toimijoille, aluehallituksen alaiset viranhaltijapäätökset, aluehallituksen alaisten toimielinten päätökset sekä muiden toimielinten tiedoksi annettavat pöytäkirjat. Lisäksi annettiin tiedoksi Itä-Suomen hallinto-oikeuden päätös alijäämän kattamista koskevassa hallintoriidassa sekä valtioneuvoston julkaisema hyvinvointialueuudistuksen väliarviointi.

§ 330 Hyvinvointialuejohtajan katsaus ajankohtaisiin asioihin

Merkittiin tiedoksi.

§ 331 Muut asiat

Ei muita asioita.

§ 332 Kokouksen päättäminen

Puheenjohtaja päätti kokouksen klo 16.22.